/* KOM/2010/0798 lopull. - NLE 2010/0330 */ Muutettu ehdotus: NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2010





[pic] | EUROOPAN KOMISSIO | Bryssel 13.12.2010 KOM(2010) 798 lopullinen 2010/0330 (NLE) Muutettu ehdotus: NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2010 SEK(2010) 1607 lopull. PERUSTELUT 1. EHDOTUKSEN TAUSTA Ehdotuksen perustelut ja tavoitteet Neuvoston on päätettävä vuosittain 1. päivästä heinäkuuta voimaan tulevasta eläkejärjestelmän maksuosuuden mukautuksesta komission ehdotuksen perusteella. | Yleinen tausta Henkilöstösääntöjen 83 a artiklan 4 kohdan mukaan komissio esittää vuosittain neuvostolle ajantasaistetun viisivuotisen vakuutusmatemaattisen arvioinnin, joka tehdään henkilöstösääntöjen liitteen XII mukaisesti. Eurostat on esittänyt henkilöstösääntöjen liitteessä XII olevan 13 artiklan mukaisesti vuosiraportin tästä arvioinnista, jonka avulla määritetään eläkejärjestelmän tasapainon varmistamiseen tarvittava maksuosuus. Noudattaakseen Euroopan unionin tuomioistuimen 24. marraskuuta 2010 antamaa tuomiota (asia C-40/10) neuvosto hyväksyi komission ehdotuksen vuotta 2009 koskevasta palkkojen ja eläkkeiden mukautuksesta (KOM(2009) 629). Koska Eurostat ottaa vuotta 2009 koskevan, palkkojen ja eläkkeiden mukautuksen arvon huomioon laskiessaan eläkejärjestelmän maksuosuutta, aikaisemmin laskettua maksuosuutta on tarkistettava. Eurostat on laatinut lisäyksen 1. syyskuuta 2010 antamaansa raporttiin, joka koskee vuoden 2008 vakuutusmatemaattiseen arvioon vuonna 2010 tehdyn tarkistuksen tuloksia. | Voimassa olevat aiemmat säännökset Ehdotus tehdään joka vuosi eläkejärjestelmän maksuosuuden mukauttamiseksi. | Yhdenmukaisuus unionin muiden politiikkojen ja tavoitteiden kanssa Ei sovelleta. | 2. SIDOSRYHMIEN KUULEMINEN JA VAIKUTUSTEN ARVIOINTI Sidosryhmien kuuleminen | 211 | Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu henkilöstön edustajia voimassa olevia menettelyjä noudattaen. | 212 | Tiivistelmä vastauksista ja siitä, miten ne on otettu huomioon Kuultujen osapuolten lausunnot on otettu huomioon ehdotuksessa. | Asiantuntijatiedon käyttö | 229 | Eläkejärjestelmän maksuosuutta koskevat laskelmat vahvisti oikeiksi vakuutusmatematiikan asiantuntija (ulkopuolinen konsultti). | 230 | Vaikutusten arviointi Ehdotuksen tarkoituksena on mukauttaa Euroopan unionin virkamiesten ja muun henkilöstön eläkejärjestelmän maksuosuutta, jotta voidaan varmistaa järjestelmän vakuutusmatemaattinen tasapaino. Voimassa olevassa lainsäädännössä ei sallita muita vaihtoehtoja. | 3. EHDOTUKSEEN LIITTYVÄT OIKEUDELLISET NÄKÖKOHDAT Tiivistelmä ehdotetuista toimista Eurostat on esittänyt eläkejärjestelmää koskevasta vakuutusmatemaattisesta arvioinnista raporttinsa ja siihen liitetyn lisäyksen henkilöstösääntöjen liitteen XII mukaisesti. Kyseisen arvioinnin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 11,6 prosenttia peruspalkasta. Henkilöstösääntöjen 83 a artiklan 4 kohdan mukaisesti silloin, kun osoitetaan, että sovellettavan eläkemaksun (11,3 %) ja vakuutusmatemaattisen tasapainon säilyttämiseksi tarvittavan maksun (11,6%) välillä on vähintään 0,25 prosenttiyksikön ero, neuvosto tutkii liitteessä XII vahvistettujen yksityiskohtaisten sääntöjen mukaisesti, onko maksua aiheellista mukauttaa. Henkilöstösääntöjen liitteessä XII olevan 2 artiklan 1 kohdan mukaan mukautus saa johtaa maksuosuuden muutokseen enintään yhdellä prosenttiyksiköllä edelliseen vuoteen verrattuna. Tästä syystä komissio ehdottaa, että maksuosuus mukautetaan 11,6 prosentiksi 1. päivästä heinäkuuta 2010. | Oikeusperusta Euroopan unionin virkamiehiin sovellettavat henkilöstösäännöt ja erityisesti niiden 83 a artikla ja liite XII. | Toissijaisuusperiaate Ehdotus kuuluu unionin yksinomaiseen toimivaltaan. Toissijaisuusperiaatetta ei sen vuoksi sovelleta. | Suhteellisuusperiaate Ehdotuksessa noudatetaan suhteellisuusperiaatetta seuraavista syistä: | Henkilöstösääntöjen 83 a artiklassa edellytetään neuvoston asetusta. | Ehdotuksella ei ole vaikutusta menoihin. Vaikutus tuloihin aiheutuu suoraan henkilöstösäännöissä säädetyn mukautusjärjestelmän soveltamisesta. | Säädöslajin valinta | Ehdotettu säädöslaji: asetus. | Muut säädöslajit eivät tule kyseeseen seuraavista syistä: - Henkilöstösääntöjen 83 a artiklassa edellytetään neuvoston asetusta. | 4. TALOUSARVIOVAIKUTUKSET Eläkejärjestelmän maksuosuuden mukautuksen vaikutus tuloihin esitetään yksityiskohtaisesti liitteenä olevassa rahoitusselvityksessä. | 2010/0330 (NLE) Muutettu ehdotus: NEUVOSTON ASETUS Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2010 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan unionin virkamiehiin sovellettavat henkilöstösäännöt ja Euroopan unionin muuta henkilöstöä koskevat palvelussuhteen ehdot, sellaisina kuin ne ovat vahvistettuina neuvoston asetuksessa (ETY, Euratom, EHTY) N:o 259/68, ja erityisesti mainittujen henkilöstösääntöjen 83 a artiklan ja liitteen XII, ottaa huomioon Euroopan komission ehdotuksen, sekä katsoo seuraavaa: 1. Eurostat on esittänyt henkilöstösääntöjen liitteessä XII olevan 13 artiklan mukaisesti raportin ja siihen liitetyn lisäyksen eläkejärjestelmän vuoden 2010 vakuutusmatemaattisesta arvioinnista, jossa ajantasaistetaan mainitussa liitteessä tarkoitetut muuttujat. Kyseisen arvioinnin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 11,6 prosenttia peruspalkasta. 2. Euroopan unionin virkamiesten ja muun henkilöstön eläkejärjestelmän vakuutusmatemaattisen tasapainon varmistamiseen tarvittavaa maksuosuutta olisi tästä syystä mukautettava 11,6 prosenttiin peruspalkasta, ON HYVÄKSYNYT TÄMÄN ASETUKSEN: 1 artikla Vahvistetaan henkilöstösääntöjen 83 artiklan 2 kohdassa tarkoitetuksi maksuosuudeksi 11,6 prosenttia 1 päivästä heinäkuuta 2010. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Muutettu ehdotus neuvoston asetukseksi Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2010 2. BUDJETTIKOHDAT: Luku ja momentti: 400 Virkamiesten ja muun henkilöstön palkoista pidätettävän veron tuotto Kyseiseksi vuodeksi (vuoden 2010 talousarvio) budjetoitu määrä: 602,4 miljoonaa euroa 410 Henkilöstön osuus eläkejärjestelmän rahoituksesta Kyseiseksi vuodeksi (vuoden 2010 talousarvio) budjetoitu määrä: 430,5 miljoonaa euroa 3. RAHOITUSVAIKUTUKSET ( Ehdotuksella ei ole rahoitusvaikutuksia ( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot | 6 kuukauden jakso, joka alkaa 1.7.2010 | 2011 | Momentti 400 | Vaikutukset omiin varoihin | – 1,2 | – 2,4 | Momentti 410 | Vaikutukset omiin varoihin | 5,7 | 11,4 | Toteutuksen jälkeen | 2011 | 2012 | 2013 | 2014 | 2015 | Momentti 400 | – 2,4 | – 2,4 | – 2,4 | – 2,4 | – 2,4 | Momentti 410 | 11,4 | 11,4 | 11,4 | 11,4 | 11,4 | 4. MUITA HUOMAUTUKSIA Laskentamenetelmä: Eläkemaksu = uusi maksuosuus – toteutus kuluvana vuonnaUusi maksu = toteutunut x uusi maksuosuus / voimassa oleva maksuosuus Verovähennyksen vaikutus = 21 prosenttia eläkemaksun kasvusta.